Watervaring - Wikipedia
Salvinia molesta op 'n kuiloppervlak
Spesie: S. molesta
Die Watervaring, (Salvinia molesta), is 'n drywende waterplant. Dit is in Engels bekend as die Giant salvinia of Kariba weed, laasgenoemde omdat dit 'n groot gedeelte van die Karibameer ingeneem het. Dit is 'n akwatiese varing, inheems aan suid-oostelike Brasilië. Dit is 'n vrydrywende plant wat homself nie aan die bodem heg of in grond anker nie, maar wat instede drywend leef op die wateroppervlak. Die blare is 0.5-4cm lank en breed, met 'n stekelrige oppervlak, en word in pare geproduseer met 'n derde wortelagtige blaar wat in die water hang.
Die voortplanting is slegs ongeslagtelik, maar is in staat tot besonder vinnige vermeerdering, beginnend van klein fragmente met 'n verdubbeling in bevolkingsgrote in enkele dae. Die resultaat is dat die oppervlak van kuile, damme en mere bedek word deur 'n drywende mat 10-20cm (of in rare gevalle tot 60 cm) dik. Gevolglik word dit soms beskou as 'n indringerplant. Die digte plantmat blokkeer sonlig wat deur ander waterplante en veral alge benodig word om die water met suurstof te verryk.
'n Klein kalanderkewer, Cyrtobagous salviniae, wat in S. molesta se natuurlike habitat gevind word, word tans bestudeer as 'n middel vir biologiese plaagbestryding.
Wilsonmeer in Hawaii, ten volle met watervaring bedek
Everitt, J.H.; Lonard, R.L., Little, C.R. (2007). Weeds in South Texas and Northern Mexico. Lubbock: Texas Tech University Press. Aanhaling gebruik verouderde parameter |coauthors= (help) ISBN 0-89672-614-2
Ontsluit van "https://af.wikipedia.org/w/index.php?title=Watervaring&oldid=1625475"
Flora van Brasilië
Die bladsy is laas op 20 November 2017 om 15:50 bygewerk.